Dine funktioner er de samme
Lige meget om du spiller på en Pro eller Basic klub, så har du de samme muligheder i app'en. Du får et opdateret overblik over alle hullerne, kan måle afstanden til alle banens vigtigste elementer og selvfølgelig føre dit scorekort. Der er dog lidt forskel, som er beskrevet herunder.
Basic klubber
Basic klubber præsenteres gratis i GLFR og her kan du finde de mest basale informationer om klubben og banen. Baneguiden virker som altid, men da klubben ikke er en del af GLFR samarbejdet, holdes banen ikke løbende opdateret og detaljeniveauet er ikke lige så højt som hos Pro klubberne.
Pro klubber
Hos Pro klubberne kan du forvente lidt ekstra service. De har nemlig et direkte samarbejde med GLFR og tilbyder dig en masse ekstra informationer. Du kan blandt andet se flotte billeder fra banen, læse klubbens lokale regler, finde deres kontakt-info og meget mere. På selve banen vil du opleve at alle banens detaljer er målt op og at den bliver holdt løbende opdateret, efterhånden som klubben laver ændringer.